AksaraLLM/aksara-bahasa-daerah-v1 huggingface dataset:
Masjid Ikhsaniyyah utawa kondhang kanthi jeneng Masjid Batu iku masjid tuwa dhéwé ing kutha Jambi, provinsi Jambi. Masjid iki dumunung ing sebrang pusat Kutha Jambi sing dibelah Kali Batanghari, persisé ing kawasan Olak Kemang, kacamatan Danau Lempongan, Jambi.

Rujukan 

Masjid ing Indonésia
Kutha Jambi
Masjid Agung Al-Azhar iku masjid sing dumunung ing komplèks sekolah Al-Azhar, Kebayoran Baru, Jakarta Kidul. Masjid iki dikukuhaké déning Pemda DKI Jakarta minangka salah siji saka 18 situs tapak sajarah perkembangan kutha Jakarta. Saliyané iku, masjid iki didadèkaké cagar budaya nasional wiwit tanggal 19 Agustus 1993. Komplèk masjid iki uga duwé siji universitas ing jeroné yaiku Universitas Al Azhar Indonésia.

Sajarah 
Masjid iki diadegaké saka usaha 14 tokoh Masyumi supaya nduwé masjid utama ing kawasan Kebayoran Baru. Saka anjuran Mr Syamsudin, Mantri Sosial RI rikala semana, para tokoh mau banjur ngadegaké Yayasan Pendidikan Islam (YPI), ing tanggal 7 April 1952. Yayasan mau ing tanggal 19 November 1953 wiwit ngadegaké sawijining masjid ing tlatah sing jembaré 43.755 mèter2. Wekasané ing taun 1958, masjid iki rampung dibangun lan diresmèkaké kanthi jeneng Masjid Agung Kebayoran.

Ing era 1960-an, rèktor Universitas Al-Azhar Kairo, Mesir, Prof. Dr. Mahmud Shaltut mènèhi sesorah terbuka ing masjid iki lan éram banget marang kamégahan masjid iki.

Rujukan 

Agung Al-Azhar
Masjid Agung Sunda Kelapa iku salah siji masjid sing dumunung ing Dalan Taman Sunda Kelapa Nomer 16, Menteng, Jakarta Pusat, DKI Jakarta, Indonesia.

Sajarah 
Masjid iki dibangun saka prakarsa Ir. Gustaf Abbas ing taun 1960-an, desain interior lan èksterior masjid iki kebak simbol-simbol flèksibel, ora kaku nganggo simbol Wétan Tengah sing kerep dadi rega mati tumrap arsitèktur masjid. Abbas iku arsitèk lulusan Insitut Teknologi Bandung ITB, sing ngrombak arsitèktur masjid sing umum ing tanah air. Karyané uga bisa dirasakaké ing Masjid Salman ing Dalan Ganesha, Bandhung.

Sunda Kelapa
Bathik Gumelem inggih punika bathik ingkang dipunparingi isèn-isèn sawut,sisik melik, gringsingan. Soratan abang-bang kados bathik Betawi. Ingkang bèntenaken motif bathik Gumelem kaliyan bathik sanèsipun inggih punika bathik Gumelem dipunbathik wonten kalih sisinipun. Wonten ing tradisi punika ngemu teges kauripan, kanggé ngelingaken warga Banjarnegara supados gesang ingkang guyub rukun, tentrem, tebih saking lir sambikala.

Bathik
Sègel Kakèiseran Jepang (ing basa Jepang: 菊の御紋 Kiku No Gomon, tegesé kang barès "Sègel Mulya Krisantemum" utawa "Sègel Kamaharajan Krisantemum") iku sègel kang digunakaké kulawarga kakèiseran Jepang. Mirid pageran Méiji, ora ana kang diidinaké nganggo sègel kakèiseran kajaba kèiser Jepang. Mula, saben anggota kulawarga kakèiseran migunakaké versi sègel kang rada béda. Pamujan-pamujan Shinto darbéné kulawarga kakèiseran uga migunakaké versi-versi sègel kang wis diowahi sethithik.

Nganti taun 2005, ora ana paugeran kang nyatakaké sègel apa kang dadi sègel praja ing Jepang. Lumrahé sègel kakèiseran dianggep sègel praja. Tuladhané, sègel mau kaanggo ing samaking paspor Jepang.

Lambang nagara
Jepang
Bathik Pekalongan inggih punika bathik ingkang kathah variasinipun warni, wonten ingkang abrit, ijem, kuning, violet, biru. lan soklat. Corakipun ugi warni-warni, kados ta: flosofi, ètnik, godongan-kembangan, cuwirian, elar garuda, pasungan kanggé sarung, lan pagi sore, ugi jlamprangan, wirodésan, pekajangan, kedungwunian, pesindonan, bathik tirtonadian, lan kathah malih motif -motif tradhisional lan modhèren.

Tiyang Pekalongan punika ngémuti panguripanipun saking mbathik turun temurun, dados bathik punika dipunanggep sandang-pangan kagesangan. Aspek-seni bathik boten patos ditekuni, nanging umpami kanggé dagangan ingkang énggal pajeng punika dagangan ingkang kathah dipuntekuni. Jaman taun 1955-an bathik pekalongan kalebet kategori "sembako" ngantos diparingi undang-undang regi moriné (bahan mbatik), Bung Karno Présidhèn R.I gadhah wawasan ingkang saged nuwuhaken bathik Pekalongan maju, inggih punika ngayomi PPIP (Persatuan Pembatik Pekalongan). Anggota PPIP saged angsal mori kanthi mirah, filosofi ékonomi asli kerakyatan. Pekalongan kutha bathik gadhah "kejayaan", kathah juragan lan rakyat saged nikmati kemakmuran saking mbathik. Sapunika kahananipun sampun béda sistem ékonomi neo-liberalisme mlebet wonten ing kutha Pekalongan, kathah pembatik-pembatik cilik bangkrut amargi boten gadhah modal ageng, Koperasi PPIP bubar nanging ingkang maju Koperasi Duwit (Simpan Pinjam), sistem neo-liberalis free trade.

Saking Kula: Pemerhati Bathik lan Kutha Pekalongan Drs.H.Ch.Faurozi.,M.Si. Alamat: Bandung.

Pekalongan
Lambang nagara, dijupuk saka tradhisi nagara-nagara Éropah, minangka siji désain kang dipigunakaké déning wong / saklompok wong tinamtu lan dipigunakaké kanggo warna-warna tujuwan. Ora kaya cap meterai utawa èmblim, lambang nagara duwé dhèskripsi dhéwé kang diwujudaké sajeroning motif (blason) tinamtu.

Uga delengen 
 Lambang provinsi ing Indonésia
 Lambang nagara ing donya
 Gendéra nagara ing donya
Wektu Universal Kakoordinasi (basa Inggris: Coordinated Universal Time, basa Prancis: Temps Universel Coordonné, cekakan resmi: UTC), kerep sinebut Wektu Zulu iku wujud  wektu atom saka Wektu Universal (UT) utawa Wektu Greenwich (GMT). Wektu iki minangka dhasar saka wektu sipil. Zona wektu ing saindhenging donya ditampilaké minangka tambahan positif utawa négatif saka UT. Béda UTC karo Wektu Atom Internasional yaiku sawatara dhetik genep (dudu pecahan), miturut wektu kang diitung déning jam atom. Béda UTC saka UT mung sapro dhetik.

UTC iku ukuran wektu campuran: kacepetan UTC dhedhasar itungan standar jam atom, nanging epoch saka UTC tansah dicocogaké supaya cedhak karo wektu UT kang dhedhasar data astronomi. Puteran bumi mbaka sethithik ngalami perlambatan (amarga èfèk pangerèman déning pasang-surut), saéngga rata-rata dina srengéngé tansaya nambah wiwit kawanuhaké TAI. Amarga alesan iku, UT "luwih rendhet" tinimbang TAI. UTC tansah dipertahankan supaya ana sajeroning 0.9 dhetik saka UT1 (UT1 yaiku siji saka telung dhéfinisi UT kang paling akurat); dhetik wuntu bakal ditambahaké menyang (utawa manawa bisa uga dikurangaké saka) UTC saben pungkasan sasi.

Wektu Indonésia pérangan Kulon (WIB) iku padha karo UTC+7.

Rujukan

Deleng uga 
 Wektu Atom Internasional (TAI)
 Wektu Universal (Universal Time)juga kalebu dhéfinisi UT1
 Wektu Sidereal (Sidereal Time)
 Wektu Ephemeris (Ephemeris Time)
 Wektu Srengéngé
 Jam atom

Skala wektu

fi:Aikajärjestelmä#UTC
Fabio Quagliarella () ya iku juru main bal-balan Italia kang mainé dadi penyerang kanggo tim Juventus lan . Dhèwèké ditepungi amarga duwé kamampuan kanggo gawé gol saka panggon kang angèl lan ora bisa dicekel kiper. Miwiti dhebuté ana ing Seri-A nalika tanggal 14 Mèi 2000 (menang lawan Piacenza skoré 2-1). Taun 2002 dhèwèké pindhah menyang Fiorentina kang nalika iku main ana ing Seri-C2, sawisé iku banjur dhèwèké ditransfer menyang Chienti kang main ana ing Seri-C1. Quagliarella bisa gawé 17 gol ana ing 32 laga. Performa apik ndadèkaké Torino narik manèh Quagriella kanggo main ana ing Torino kang nalika iku main ana ing Seri-B. Quagliarella bareng Torino wis mènèhi kontribusi awujud 8 gol ana ing 36 laga kang nggawa Torino ana ing Seri-A.

Nalika Torino dinyatakaké pailit, taun 2005 sasi Agustus banjur Quagliarella pindhah menyang Udinese lan disilihaké sedhéla menyang Ascoli. Bareng Ascoli, nalika vs Treviso, dhèwèké gawé gol pisanané ana ing Seri-A. Mangsa 2006-2007 sang penyerang iki dadi duwèkané bareng-bareng antarané Udinese lan Sampdoria, nalika ing Sampdoria Quagliarella gawé 13 gol. Ana ing sasi Juni 2007, Udinese memengaké hak kapamilikan juru main iki.

Cathetan sikil 

Pamain bal-balan Itali
Pamain Bèker Donya FIFA 2010
Pamain Bèker Éropah UEFA 2012
Pamain Juventus FC
Penggaris ya iku piranti ukur utawa piranti kanggo nggawé garis lurus. Penggaris bisa digawé saka bahan kayu, plastik, logam, pita, uga ana penggaris kang bisa ditekuk-tekuk. Nalika ngukur migunakaké penggaris posisi pengamat kudu tegak lurus karo skala kang diukur.

Cathetan sikil 

Piranti
Alat tulis
Charlotte's Web iku sawijining filem animasi prodhuksi Hanna-Barbera lan dirilis ing biyoskup déning Paramount Pictures tanggal 1 Maret 1973. Caritané disutradarani Charles A. Nichols lan Iwao Takamoto, dhedhasar buku kanthi irah-irahan kang padha kang ditulis déning E. B. White. Film iki, kaya déné bukuné, nyritakaké siji babi kang jenengé Wilbur lan kekancan karo kalamangga Charlotte. Paraga filem iki antarané Debbie Reynolds, Paul Lynde, Henry Gibson, Agnes Moorehead, Pamelyn Ferdin, Bob Holt, Joan Gerber, John Stephenson, Don Messick, Rex Allen, Martha Scott, Herb Vigran, lan Dave Madden. Sekuel filem iki, Charlotte's Web 2: Wilbur's Great Adventure, dirilis ing video tanggal 18 Maret 2003 lan disutradarani Mario Piluso. Film iki nduwé slogan That humble radiant terrific book is now a humble radiant terrific movie.

Plot 
Aanak-anak babi lair ing kebun tetanèné John Arable. Salah siji wujudé kerdil mula John arep mungkasi anak babi kerdil mau. Nanging, anak wadoné, Fern Arable, bareng krungu nasib anak babi mau banjur ngupaya nylametaké lan matur marang bapaké yèn arep matèni anak babi amarga ukurané luwih cilik tinimbang liyané iku tumindak kang konyol. Fern ngurusi anak babi cilik mau lan maringi jeneng "Wilbur". Sawisé enenm minggu, John Arable ngandhani Fern yèn wis wektuné kanggo ngedol (10 sadulur babiné wis kadol). Fern susah lan ngucapaké pepisahan marang anak babiné kang dituku déning paklik-é, Homer Zuckerman. Nalika Wilbur arep dolan karo cempé, ramané si cempé (ingaran bandhot) ngendikan manawa wedhus ora dolan awor karo babi amarga mengko mundhak dadi saté. Mula, Wilbur nuli nggerung banjur omong yèn dhèwèké ora péngin mati. Dumadakan swara saka langit ngandhani dhèwèké murih sabar. Dina candhaké si cempé nyanyi bab "kasabaran", lan salin rupa dadi angga-angga aran Charlotte. Si cempé nylametaké Wilbur sarana tulisan pameling ing jaringé, kang dadi sesirah filem iki. Si cempé wusana mati. Masiya anak-anaké cacah 511 (kabèhé ana 514) lunga saka lumbung, ana cacah telu kang tinggal. Nanging gedhéa tresnané Wilbur tumrap anak-anaké iku, teteluné mokal nggantèkaké kenangané Charlotte.

Pranala njaba 
 

Filem 1973
Film Amérikah Sarékat
Filem abasa Inggris
Charlotte's Web 2: Wilbur's Great Adventure iku sawijining filem animasi prodhuksi Paramount Pictures lan dirilis ing video déning Paramount Pictures tanggal 18 Maret 2003. Film iku sekuel di filem Charlotte's Web. Caritané disutradarani Mario Piluso. Pemainnya ialah Julia Duffy, David Berón, Charles Adler, lan Amanda Bynes.

Plot 
Film diwiwiti ing mangsa semi, watara setaun sawisé Charlotte tilar donya. Telu seduluré Charlotte, Nellie, Aranea, lan Joy, wis ngancik remaja, Wilbur dadi kanca lan mentor.

Ing ing sajeroning wektu iku Wilbur duwé kanca anyar, si Cardigan, anak wedhus sing nembé lair lan dianggep sepélé déning kanca-kancané amarga wuluné ireng. Wilbur nglindhungi Cardigan nganggo swiwiné lan ngajari urip ing tanah tetanèn iku lan bebaya sing kudu diéndhani.

Sawisé sawatara minggu, Zuckerman ngedol Cardigan marang wong tani liya, mula Wilbur, anak-anak Charlotte lan si tikus Templeton, padha niliki Cardigan lan mesthèkaké yèn Cardigan ana ing kaanan apik-apik waé.

Pengisi suara 
 David Berón minangka Wilbur
 Harrison Chad minangka Cardigan
 Julia Duffy minangka Charlotte
 Anndi McAfee minangka Joy
 Maria Bamford minangka Aranea
 Amanda Bynes minangka Nellie
 Dawnn Lewis minangka Bessie
 Rob Paulsen minangka Farley
 Laraine Newman minangka Gwen
 Nika Futterman minangka Baby Rats
 Debi Derryberry minangka Fern Arable
 Brenda Vaccaro minangka Mrs. Hirsch
 Jerry Houser minangka Mr. Zuckerman
 Charles Adler minangka Templeton & Lurvy
 Valery Pappas minangka High Strung Chicken

Pranala njaba 
 

Filem 2003
Film Amérikah Sarékat
Filem abasa Inggris
Sekuel filem
Masjid Cut Mutiah iku masjid sing dumunung ing Dalan Cut Mutiah Nomor 1, Jakarta Pusat, DKI Jakarta, Indonésia. Wangunan masjid iki minangka salah siji tilas sajarah saka jaman penjajahan kolonial Walanda. Masjid iki duwé kaunikan dhéwé lan kamungkinan ora ana ing masjid-masjid liya. Salah siji kaunikané ya iku mihrab masjid iki didèlèh ing sisih kiwa saka saf salat (ora ing tengah kaya padatan). Saliyané iku posisi safé uga dumunung miring marang yasan masjid amarga yasan masjid ora persis ngadhep kéblat.

Sajarah 

Masjid iki biyèné yasan kantor biro arsitèk (sisan pangembang) N.V. (Naamloze vennootschap, utawa Perseroan terbatas) Bouwploeg, Pieter Adriaan Jacobus Moojen (1879-1955) sing yasa wewengkon Gondangdia ing Menteng.

Wiwitan madeg 

Sadurungé alih fungsi minangka masjid, yasan iki naté kanggo kantor pos, kantor Jawatan Sepur Walanda lan kantor Kempetai Angkatan Laut Jepang (1942-1945). Sawisé Indonésia mardika, naté kanggo kantor Urusan Perumahan, nganti Kantor Urusan Agama (1964-1970). Lan nembé ing jaman papréntahan Gubernur Ali Sadikin diresmèkaké minangka masjid tingkat provinsi kanthi surat kaputusan nomer SK 5184/1987 tanggal 18 Agustus 1987.

Wiwitané masjid iki jenengé Yayasan Masjid Al-Jihad sing diadegaké déning èksponèn '66 kaya Akbar Tanjung lan Fahmi Idris. Ing kurun wektu orde lama, gedhong iki uga naté didadèkaké gedhong sekretariat MPRS.

Jeneng Bouwploeg dhéwé saiki isih kasisa minangka jeneng Pasar Boplo ing sakuloné stasiun sepur Gondangdia.

Gladri

Rujukan

Uga delengen 
 Pratélan masjid ing Indonésia

Masjid ing Indonésia
Sumatra 
 Masjid Raya Baiturrahman, Banda Acèh
 Masjid Raya Medan, Medan
 Masjid Nurul Iman, Padang
 Masjid Agung An-Nur, Pekanbaru
 Masjid Raya Tanjung Pinang, Tanjung Pinang
 Masjid al-Falah, Jambi
 Masjid Raya Bengkulu, Bengkulu
 Masjid Agung Palembang, Palembang
 Masjid Raya Pangkal Pinang, Bangka Belitung
 Masjid Raya Bandar Lampung, Lampung

Jawa lan Madura 
 Masjid Istiqlal, Jakarta, DKI Jaya
 Masjid Cut Mutiah, Jakarta, DKI Jaya
 Masjid Agung Banten, Serang, Banten
 Masjid Al Akbar, Surabaya, Jawa Wétan
 Masjid Ampel, Surabaya, Jawa Wétan
 Masjid Agung Jami Malang, Malang, Jawa Wétan
 Masjid Menara Kudus, Kudus, Jawa Tengah
 Masjid Agung Demak, Demak, Jawa Tengah
 Masjid Raya Bandhung, Bandhung, Jawa Kulon
 Masjid Agung Sang Cipta Rasa, Cirebon, Jawa Kulon
 Masjid Jaka Tawa, Cirebon, Jawa Kulon
 Masjid At Taqwa, Cirebon, Jawa Kulon
 Masjid al Auliyah, ing Désa Battembat, Blok Tengah, kacamatan Tengah Tani, kabupatèn Cirebon, Jawa Kulon
 Masjid Miftahul Jannah, Takerharjo, Solokuro, Lamongan, Jawa Wétan
 Masjid Agung Sumenep, Sumenep, Jawa Wétan

Bali lan Nusa Tenggara 
 Masjid Ar-Rahmat, Kuta (Sebrang terminal Bis Pariwisata)
 Masjid ing Jl. Ahmad Yani, Bali
 Masjid Baitul Makmur, Monang Maning, Bali
 Masjid Ahmad Dahlan, SMU Muhammadiyah I, Jl Batanta,Denpasar, Bali
 Masjid Nurul Huda,Papan Anggegana Ngurah Rai, Bali
 Masjid Agung Sudirman, JL PB Sudirman,Denpasar, Bali
 Masjid An Nur, Jl Diponogoro,Denpasar, Bali

Kalimantan 

 Masjid Babul Chair, Kabupatèn Ketapang
 Masjid Djami Karaton Landak, Kabupatèn Landak 
 Masjid Jami Kraton Sambas, Kabupatèn Sambas 
 Masjid Jami Pontianak, Kutha Pontianak 
 Masjid Jamik Sultan Nata, Kabupatèn Sintang 
 Masjid Kiai Gede, Kabupatèn Kuthawaringin Kulon
 Masjid Nurul Huda Sungai Jawi, Kabupatèn Ketapang 
 Masjid Agung Al-Karomah, Martapura, Kabupatèn Banjar 
 Masjid Ba'angkat, Simpur, Kabupatèn Hulu Sungai Kidul
 Masjid Jami Banjarmasin, Kutha Banjarmasin
 Masjid Jami Sungai Banar, Amuntai, Hulu Sungai Utara
 Masjid Jami Tuhfaturroghibin, Alalak, Kutha Banjarmasin
 Masjid Keramat Banua Halat, Kabupatèn Tapin
 Masjid Muhammadiyah Kelayan, Kutha Banjarmasin
 Masjid Pusaka Tabalong, Banua Lawas, Kabupatèn Tabalong 
 Masjid Raya Sabilal Muhtadin, Kutha Banjarmasin
 Masjid Jami Aji Amir Hasanuddin, Tenggarong, Kabupatèn Kutai Kartanagara 
 Masjid Raya Imanuddin, Kabupatèn Berau 
 Masjid Raya Darussalam, Kutha Samarinda
 Masjid Islamic Center Samarinda
 Masjid Shiratal Mustaqiem, Kutha Samarinda 
 Masjid Sultan Suriansyah

Sulawesi 
 Masjid Raya Makassar, Makassar, Sulawesi Kidul
 Masjid Al Markaz Al Islami, Makassar, Sulawesi Kidul

Maluku lan Papua 
 Masjid Agung Babussalam, Timika Papua

Masjid ing Indonésia
Edwin Herbert Land ya iku penemu fotografi kilat. Dhèwèké biyasa diarani Land. Land lair taun 1909. Land nemu fotografi kilat nalika taun 1947. Land uga ahli fisika. Sadurungé Land nemu fotografi kilat, prosès fotografi suwé banget, malah nganti pirang-pirang dina. Kanthi fotografi kilat, ora mung rikat nanging uga bisa ngirit bayare. Kanggo nemu sistem fotografi kilat, Land kudu ninggal Harvard lan nindakaké panaliten ngenani polarisasi cahya. Rong taun candhaké, dhèwèké kasil nemu sawijining filter polarisasi, kang dadi lensa poto lan ngilangake pantulan. Kanthi panemon iki, Land ngedhegake perusahaan kanthi aran Polaroid Corporation kang ngurus babagan produksi filter, kacamata, lan lampu. Sawisé sepuluh taun, ya iku taun 1947, Land nemu flm kilat polaroid kang minangka poto. Wiwitane, filem iki digunakaké ing kamerane dhéwé, banjur diwènèhake marang masarakat.
Sawisé iku, taun 1963, Land nemu ''polacator, ya iku filem berwarna kang wiwitan kang bisa diproses kathi wektu kang rikat utawa kilat ya iku wektune mung semenit. Panemon iki ndadèkaké fotografi ngalami revolusi nganti sansaya ngrembaka ing donya. Land tinggal dunya nalika taun 1991.

Cathetan suku 

Penemu
Lair 1909
Pati 1991
Elias Howe ya iku penemu mesin jait. Howe lair ing Spencer, Massachussets, Amérikah Sarékat, nalika tanggal 9 Juli 1819. Nalika isih cilik, Howe kerep ngrewangi bapake kang nyambut gawé minangka tani. Wiwit cilik, Howe wis duwé kesenengan ngeneni mesin. Nalika umue ngancik 16 taun, Howe, kang ora tamat anggoné sekolah mau, ditampa nyambut gawé ing pabrik mesin kapuk kang ana ing Lowell, Massachussets, minanka nimpuna mesin magang. Kanggo nambahi pengalamane, dhèwèké banjur ngalih nyambut gawé ana ing pabrik jam dhindhing ing Boston, lan ngalih manèh ana ing pabrik instrumen ilmiah ing Cambridge.
Nalika nyambut gawé ing Cambridge, Howe krungu omongan yèn sapa kang gawé mesin jait, dhèwèké bakal dadi jutawan lan misuwur. Nalika iku, pancen mesin jait durung ana. Kegiyatan jait uga isi nggunanake tangan. Omongan mau bener-bener nyanthol ana ing atine Howe, nganti pungkasane Howe péngin banget gawé mesin jait. Taun 1940, Howe kawin lan duwé anak. Howe kerep lara mula bojone kudu nyambut gawé kanthi njait sandhangan. Nalika ngerti bojone jait, Home ngamati bojone. Ing kono Howe péngin gawé msein jait. Kira-kira limang taun candhaké, Howe ngupaya kanggo nyipta mesin jait. Mesin jait kang wiwitan ora dadi, nanging amarga semangat anggoné nyipta mesin jait, taun candhaké dhèwèké kasil angone nyipta mesin mau. Mesin jait mau dipatenake nalika taun 1846. Durung ana wong kang seneng karo mesin mau amarga masarakat padha nganggep manawa mesin jait ya iku mesin kang angèl anggoné nggunakaké . Bajur, nalika taun 1847, Howe lunga menyang Ingris lan ngedol mesin mau marang William Thomas kanthi rego murah. Willian Thomas njaluk marang Howe supaya nyempurnakake mesine mau. Nanging Willian Thomas malah ndakik marang Howe, nganti pungkasane Howe dadi mlarat. Banjur Howe bali menyang kampunge manèh. Nanging nalika tekan omah, bojone tinggal donya amarga lara nemen. Saliyané iku, uga akèh kumpeni kag niru panemone Howe. Hak patene Howe dadi ilang. Bajur Howe nuntut hake manyang pengadilan. Anggoné nuntut kira-kira 13 taun suwéné. Pungkasae Howe kasil anggoné ngrebut patene mau. Banjur Howe dadi jutawan lan kasil mbagun pabrik mesin jait kanthi aran Howe Machine Company.

Cathetan suku 

Penemu
Lair 1819
Pati 1867
Elisha Graves Otis ya iku penemu lip modern. Otis lair ing panggonan pertanian cedhaké Halifax, Vermount, tanggal 3 Agustus 1811. Otis minangka anak ruju saka 6 sadulur. Nalika enom, dhèwèké dhuwe bakat bisnis. Nanging amarga mlarat, usahane dadi gagal. Nanging kabèh mau ora gawé Otis dadi aras-arasen. Taun 1845, dhèwèké pindah ing Albania, New York saperlu nyambut gawé. Dhèwèké nyambut gawé minangka ahli mekanik ing sawijining pabrik kasur O.Tingley & Company. Taun 1852, dhèwèké ngalih ana ing Yonkers, New York. Ing kono dhèwèké nyambut gawé ana perusahaan kasur Maize & Burns.Josiah Maize, wong kang duwé perusahaan kasur mau mbutuhake lip kanggo ngangkud piranti kang abot, kang arep digawa ing lante dhuwur. Sanajan lip kang diduwèni ora anyar nanging daya cipta Otis kasil anggoné ngatasi prakara-prakara keamanan.

Sanajan Otis dudu penemu kang wiwitan, dhèwèké kasil anggoné nemu komponèn kang paling wigati ing mesin modern ya iku sistem pengereman. Lip dhéwé wis ana kawit abad telu sadurungé mmasehi. Nanging, mesin penggerake isih nggunakaké  tenaga manungsa utawa kéwan. Sawisé pertengahan abad sangalas, sawisé James Watt nemu mesin uwab, tenaga penggerak iki nggunakaké  mesin uwab. Nanging, fasilitas keamanan lip ing wektu iku isih minim, mula isih akèh wong kang wedhi nggunakaké . Ndeleng kasunyatan mau, Otis kepéngin ngrancang sawijining lip kang aman kanggo wong kang nggunakaké . Amarga digegeri déning anak buwahe, banjur Otis ngrancang lip kang bisa ngangkud manungsa utawa barang kanthi aman nganti tumuju ing lante paling dhuwur ing gedhong kang anyar. Pungkasane, nalika ing pameran Crystal Palace ing New York taun 1853, Otis mamerake panemone mau marang masarakat. Sawisé matenake panemone mau, Otis ngadegaké perusahaan kanthi aran Otis Elevator Company. Otis tinggal donya ing tanggal 7 April 1861. Dhèwèké ninggal anak loro ya iku Charles lan Norton kang besoke bakal dadi penerus usahane bapake ya iku perusahaan Otis Brother & Co taun 1867.

Cathetan suku 

Penemu
Lair 1811
Pati 1861
Frank McNamara ya iku penggagas kertu kredhit. Sawijing dina, ya iku taun 19489, sawijining pengusaha asal New York kang sugih, lagi mangan ing wayah wengi karo bojone. Sawisé bubur mangan, dhèwèké bingug amarga lali gawa dompet. Tujune, bojone gawa dhuwit kang cukup. Kedadeyan mau, gawé McNamara mikir kepriye carané gawé kertu kredit.

Nalika taun 1950, McNamara bekerjasama karo sawijining pengusaha kang jenenge Ralp Schneider saperlu nerbitake kertu kredit kang wiwitan. Kertu iki diarani Diners Club. Kertu iki minangka kertu kredit wiwitan kang dianggep sah kang digunakaké minangka piranti pembayaran. Nanging, kertu iki mung bisa kango bayar mangan, ora kanggo blanja. Nalika wiwitan, Diners Club duwé 200 nasabah lan ditampa ing 27 warung mangan. Ing taun candhaké, cacahé nasabah wis ngancik rong puluh èwu wong kang dadi nasabahe. Diners Club ora mung ana ing New York, nanging uga nganti tekan kutha-kutha liyané ing Amérikah Sarékat, kaya ta Miami, Chicago, Boston, Los Angeles, lan San Fransisco. Taun 1952, Diners Club nyebar tekan rong atus nagara ing dunya. Taun 1973. Diners Club lumebu ana ing Indonesia. Saiki kertu kredit sansaya ngrembaka. Jinis lan pemanfatane uga warna-warna, ing anatarane ya iku Diners Club, American Express, Discover, MasterCard, Visa, lan BCA Card.

Cathetan suku 

Penemu
Kartu kredit
Garret Augusust Morgan ya iku penemu lampu lalu lintas. Sadurungé panemone Morgan digunanake, wis ana model lampu lalu lintas. Wiwit taun 1868, lampu lalu lintsa wiwit digunakaké ing prapatan-prapatan kutha London lan Inggris. Lampu kang digunakaké ya iku rong warna, warna abang minangka tandha kendharaan mandeg, lan ijo minangka lumaku Piranti iki dilakokakek manual déning pulisi kang duwé tugas ing simpangan kanthi gunakake lampu gas.

Nalika lampune warna abang malih dadi ijo utawa sewalike, kaatur déning petugas kang dhedhasar jam kang digawa. Nalika iku, dudu ngatur mobil nanging ngatur dokar kang cacahé akèh. Nalika tanggal 2 Januari 1869, lampu lalu lintas mau bledos lan nglarani petugas kang lagi ngopraseake. Kedadeyan mau dadekake pemikiran ngenani piranti pengatur lalu lintas kang luwih canggih. Taun 1920, Garrettt Augustus Morgan kasil anggoné nindakaké percobaan rangkean elektronika kanggo nguripake lampune kanthi otomatis. Panemon iku minangka sumbangan gedhé tumrap transportasi dharat. Panemon iki kawiwitan dipasang ing Claveland, Ohio, Amérikah Sarékat. Lampu lalu lintas gaweane Morgan mau kaya hurup T kanthi telung sudut. Saben-saben sudut ateges mandeg, lumaku, lan kendharaan saka kabèh arah kudu mandeg. Ing perkembangane, sudut-sudut mau diganti déning warna abang, kuning, lan ijo nganti saiki. Morgan éntuk hak paten saka pamaréntah Amérikah Sarékat ngenani panemone nalika tanggal 20 November 1923. Nanging, hak cipta Morgan pungkasne dituku déning ‘’General Electric Corporation’’ kanthi rego 40 èwu dolar Amérikah Sarékat. Morgan lair ing Kentucky, Amérika, tanggal 4 Maret 1877. Nalika umuré ngancik 14 taun, dhèwèké kepeksa di drop out saka sekolah. Nanging, dhèwèké tetep temen anggoné ngasilaké sawijining piranti kang migunani tumrap umat manungsa. Saliyané nemu lampu lalu lintas, Morgan uga nemu masker gas kang digunakaké petugas kobongan lan bala ing Perang Dunia 1.

Cathetan suku

Pranala njaba 
 Garrett A. Morgan: Affordable Gas Masks. PBS
 About Morgan  Education.dot.gov
 The Encyclopedia of Cleveland History - Waterworks Disasters
 Images from Morgan's patents
 The Encyclopedia of Cleveland History - biography
 Profile of Garrett Morgan  - The Black Inventor Online Museum
 Biography of Morgan from IEEE

Penemu
Lair 1877
Pati 1963
George Eastman ya iku penemu kodak. George Eastman lair tanggal 12 Juli 1854 ing Waterville, cedhaké New York, Amérikah Sarékat. Kulawargané dhèwèké kagolong mlarat. Nalika dhèwèké isih enom, dhèwéké nyambut gawé minangka punggawa arsip. Sawisé nyambut gawé, Eastman sinau kuntansi. Nalika umuré 24 taun, dhèwèké nyambut gawé minangka pegawé yunior ing sawijining bank. Sawijining dina, Eastman lunga menyang Santo Domingo, kepuloan Karibia, saperlu cuti. Dhèwèké dikon kancané supaya ndokumèntasèaké cutiné mau sarana poto. Nalika iku, piranti fotografi angèl tinemu amarga ukurané kang gedhé.

Nalika taun 1880, Eastman kasil anggoné matènaké panemoné ya iku kodak, kang digawé ana ing pawoné ibuné. Ing sasi Juni taun 1888, potoné mau diarani kodak. Akèh wong kang takon ngenani mula bukané jeneng Kodak. Aku ngarang dhéwé jeneng mau. Aku seneng banget karo hurup K, yèn dirungokaké rasané manteb. Banjur aku ngotak-atik hurup K mau supaya ana ing wiwitané tembung lan ana ing pungkasané tembung, ngono wangsulané Eastman. Pancen bener, sawisé poto mau dijenengi Kodak, akèh wong kang kepéncut karo Kodak. Kodak tansah laris ing masarakat nganti Eastman dadi wong kang sugih lan misuwur. Sanajan kaya ngono, Eastman tetep dikenal minangka wong kang gemi, lan seneng tetulung. Eastman tinggal donya tanggal 14 Maret 1932.

Cathetan suku 

Penemu
Lair 1854
Pati 1932
Beksan Bambangan Cakil ya iku jogèd klasik ing Jawa mligi ing Jawa Tengah. Sakbeneré jogèd iki kajupuk saka salah sawijining adegan ing pakeliran wayang ya iku adegan Perang Kembang. Jogèd iki nyritakaké perang antarané kang becik klawan kang ala, ing kéné digambaraké antarané Ksatriya klawan Buta Cakil. Ksatriya iku minangka tokoh kang apik kang sipaté lemah lembut, Buta Cakil nggambaraké tokoh kang kasar. Ing pakeliran wayang Kulit, adegan perang kembang iki racaké metu ana ing tengah-tengah utawa ing wayah Pathet Sanga. Amarga ing pathet sanga para miyarsa racaké wis wiwit bosen karo adegan-adegan caturan, mula Dhalang tanggap banjur ngisi adegan perang kembang iki. Perang antarané Ksatriya (Bambangan) klawan Cakil iki pancèn atraktif, ing kono uga bisa dadi papan pambiji kanggo dhalang ing bab njogètké wayang.

Makna Falsafi 
Makna kang ana ing sajeroning perang kembang antarané Ksatriya kang sipaté tenang (alus) klawan buta kang kasar utawa dinamis. Ing kéné dak jabaraké miturut Budaya Jawa ing jaman biyèn bab kang kasar utawa dinamis iku mesthi bakal sirna klawan bab kang tenang utawa alus.

Ksatriya ing pakeliran jawa wis mesthi dianggep tokoh kang apik, seneng mbéla ing bebener, seneng paring pitulung marang liyan, lan liya-liyané. Ing Budaya Jawa, pangkat ksatriya iku ora amarga keturunan. Contoné ing carita wayang Mahabarata, ing kono Kurawa ora bisa karan ksatriya sanajan Kurawa iku duwèni leluhur kang padha karo Pandhawa ya iku para Raja, Brahmana, lan Déwa.

Tokoh Bambangan 
Tokoh Bambangan iku ora nunjuk salah sawijining tokoh tertamtu kaya ta Bambang Irawan, Bambang Priyambada, Bambang Wijanarka, Bambang Wisanggeni, Bambang Swatama, Bambang Senggotho, lan liya-liyané. Ing pakeliran Wayang Kulit lan Wayang wong tokoh bambangan racaké luruh artiné rainé nunduk (ora ndengak) prawakan cilik (mbambang). Bambangan iku minangka simbolisasi saka tokoh ksatria kang pasuryané gantheng kang sarwa alus ing sabarang solahé, kaya ta: solah bawa, wicara, pocapan, lan budi pekertiné.

Tokoh-tokoh ksatriya kang kagolong bambangan ya iku antarané:

 Sumantri,
 Rama,
 Laksmana,
 Palasara,
 Pandu,
 Arjuna,
 Abimanyu,
 Irawan, lan
 Priyambada.

Tokoh-tokoh wayang gagah kaya déné:

 Gandamana,
 Salya,
 Bima,
 Gathutkaca,
 Antareja,
 Kakrasana,

iku ora bisa karan bambangan, sanajan kagolong ksatriya.

Gandhèng cènèngé karo perang kembang utawa Bambangan-Cakil, tokoh-tokoh gantheng kang prawakan cilik lan rainé ndengak (tradisi wayang nyebutké "longok" utawa "lanyapan") ora bisa karan bambangan kaya ta:

 Karna,
 Nangkula,
 Sadewa,
 Truthajumena,
 Narasoma,
 Narayana,
 Wisanggeni, lan
 Samba.

Cathetan suku

Pranala njaba 
 Nama tari-tarian Indonésia

Beksan
Kagunan
Kagunan Jawa
Budaya Jawa
Budaya Indonésia
Warisan budaya
Didier Yves Drogba Tébily () iku juru main bal-balan saka Pasisir Gading, saiki kagabung ana ing tim Chelsea F.C...
Dhuwurè 189 cm, Drogba uga pemenang African Player of the Year award.

Rikala cilik 
Didier Drogba lair ing Abidjan , Pasisir Gading. Nalika umur limang taun, dhewekè dikirim wong tuwanè ing Prancis supaya dhewekè manggon karo bapak cilikè, Michel Goba, juru main bal-balan profésional. Nanging mung telung taun, Drogba bali menyang omahè ibunè. Wong tuwanè kelangan pakaryan banjur Drogba mèlu bapakè cilik manèh. Taun 1993 Drogba mèlu wong tuwanè manèh. Saka iku Drogba wiwit asring dolanan bal-balan karo kanca-kancanè. Drogba wiwit karierè dadi juru main yunior ing klub semi-profésional Levallois, dhewekè olèh reputasi pencetak gol paling produktif.

Karir Klub

Le Mans (1997-2002) 
Nalika Drogba rampung sekolah, dhewekè pindhah kutha lan kuliyah ing jurusan akutansi lan dhewekè uga naglih ing klub Le Mans. Nanging sakwisè rong taun Drogba ngalami cedera. Mantan pelatih Marc Le Mans Westerloppe banjur ngomong yèn Drogba butuh patang taun lèrèn supaya bisa saben dina gladhèn lan saben minggu maen.
Ing umur 21 taun, Drogba sadar yèn dhewekè kudu serius dadi juru main bal-balan profésional. Dhewekè gawé debut pertama kanggo Le Mans lan banjur nandhatangani kontrak profésional taun 1999. Dhewekè wiwit serius sawisé duwé bojo Mali lan duwé anak Ishak. Dhewekè wiwit duwé rasa tanggung jawab sawisé duwé anak.

Guingamp (2002–2003) 
Drogba ninggalakè lan lumebu Guingamp kanthi biaya £ 80.000.

Marseille (2003-2004) 
Marseille sing dimanajeri Alain Perrin ditandatangani Drogba sawisé saka Guingamp.
.

Chelsea (2004-2012) 
Drogba lumebu Chelsea taun 2004 kanthi bayaran £ 24 yuta lan tetep maen kanggo Chelsea nganti saiki.

Prestasi

Chelsea 
 Liga Primer Inggris: 2004–05, 2005–06, 2009–10
 Piala Liga Inggris: 2004–05, 2006–07
 Piala FA: 2006–07, 2008–09, 2009–10
 Community Shield: 2005, 2009

Individual 
 Onze d'Or: 2004
 Top skor Piala UEFA: 2004
 Ligue 1 Goal of the Year: 2004
 Ligue 1 Team of the Year: 2004
 Pemain Paling Apik Ligue 1: 2004
 Pemain Paling Apik Gading: 2006, 2007
 African Footballer of the Year: 2006, 2009
 Chelsea Players' Player of the Year: 2007
 Sepatu Emas Liga Primer: 2007, 2010
 PFA Team of the Year: 2007, 2010
 UEFA Team of the Year: 2007
 European Sports Magazines Team of the Year: 2007
 FIFPro World XI: 2007
 BBC African Footballer of the Year: 2009
 West African Footballer of the Year: 2010
 Chelsea Player of the Year: 2010
 Time Top 100: 2010
 Top skor Timnas Pasisir Gading sajeroning jaman

Jroning Angka

Klub

Nagara

Pranala njaba 
 Profil resmi di situs web Chelsea

Cathetan suku 

Pamain Chelsea F.C.
Pamain bal-balan Pasisir Gading
Pamain Bèker Donya FIFA 2010
Pamain Bèker Éropah UEFA 2012
Pamain Bèker Donya FIFA 2014
Lair 1978
Lamut ya iku kasenian tradhisional kang nyitakaké babagan pesan lan aji-aji keagamaan , sosial lan budaya Banjar. Lamut awujud seni carita bertutur, kaya wayang utawa ciganjuran. Kang mbedakake ya iku yèn wayang utawa ciganjuran dimainake nganggo piranti gamelan lan kecapi nanging yèn lamut diiringi nganggo terbang, piranti tabuh kang racaké kanggo seni hadrah.

Kang nembé tau ngerti lamut racaké ngira yèn seni lamut iki olèh prabawa saka kesenian Timur Tengah. Ana ing jaman Karajan Banjar kang dibawahi Sultan Suriansyah, lamut ana bareng karo seni tutur Banjar liyané kaya Dundam, Madihin, Bakesah, lan Bapantun.

Kesenian lamut ditindakaké ana ing wayah wengi wiwit jam 22.00 lan racaké rampung nganti tekan jam 04.00 utawa rampung wayah subuh. Kang carita ana ing lamut iki dijuluki Palamutan. Ana ing seni lamut, Palamutan iku nyambi nggawa terbang gedhé kang digletakake ana ing pangkone kang lungguh senden ana ing tawing halat (dinding tengah), diubengi déning para kang ngrungokake. Khusus kanggo wong wédok racaké disediakake panggon mirunggan ana ing sisih tawing halat mau.

Sajarah 
Lamut asalé saka daerah Cina, basa kang ana ing lamut wiwitane uga nganggo basa Tionghoa nanging banjur diterjemahake ana ing basa banjar. Lamut teka ana ing banjar kira-kira taun 1816 kang disebarake déning para bakul saka Tionghoa kang ana ing Banjar nganti tekan Amuntai.

Cathetan suku 

Lamut
Budaya Indonésia
Lamut
Djaka Lodang ya iku kalawarti basa Jawa ing Yogyakarta sing kababar saben seminggu sapisan. Kalawarti basa Jawa kanthi sesanti 'Ngesti Budi Rahayu Ngungak Mekaring Jagad Anyar' iki kajaba ngamot carita-carita, uga kabar kang kadadéan ing bebrayan.

Rujukan

Uga delengen 
 Kalawarti
 Majalah Basa Jawa

Kalawarti
Kalawarti basa Jawa
Rebut balung tanpa isi iku paribasan lan saloka ing basa Jawa sing tegesé regejegan prakara kang sepélé. Paribasan sing mèmper karo bebasan iki kanthi makna sing padha ya iku Madu balung tanpa isi.

Rujukan

Uga delengen
 Paribasa lan Saloka Jawa
 Saloka

Paribasan Jawa
Sepi ing pamrih ramé ing gawé iku paribasan lan Saloka sajeroning Basa Jawa sing tegesé seneng tumindak becik marang wong liya tanpa ngarep-arep piwales. Paribasan iki kerep dianggo motivasi marang para warga masarakat supaya nyambut gawé kanthi sukalila tanpa ngarep-arep piwales utawa pangalembana saka manungsa lan mung ngarep-arep piwales utawa ridha saka Gusti kang murbèng dumadi. Sajeroning basa Inggris uga ana unèn-unèn sing mèmper tegesé karo paribasan iki, yaiku : Ask what you can do for your country, don't ask what your country can do for you.

Uga delengen
 Paribasan
 Saloka
 Paribasa lan Saloka Jawa

Pranala njaba

Paribasan Jawa
Mesut Özil () ya iku juru main bal-balan saka Jerman. Dhèwèké asline keturunan Turki kang saiki main ana ing klub Real Madrid wiwit Agustus 2010. Dhèwèké duwé posisi dadi glandhang serang ana ing klub lan uga ana ing timnas. Ana ing Spanyol Özil duwé jejuluk utawa dasanama El Búho(Si Manuk Setan) amarga operane kang teliti lan lingkup kang amba.

Karier 
 Gelsenkirchen dan Rot-Weiss Essen 

Ozil miwiti karier bal-balane nalika enom ing tim saka kutha gelsenkirchen lan main sakdawane 5 taun kanggo tim Rot-Weiss Essen.

 Schalke 04 

Ana ing taun 2005, dhèwèké pindah ana ing tim junior Schalke 04. Özil main ana ing posisi glandhang lan nganggo kaos kang nomer gegere nomer 17.

 Werder Bremen 

Nalika tanggal tanggal 31 januari 2008, dhèwèké pindhah menyang tim Werder Bremen kanthi bayaran kompensasi nganti € 4,3 juta, Özil nandatangani kontrak karo weder bremen nganti tekan 30 juni 2011. Özil nggantekake posisiné Diego Ribas ana ing posisi glandhang kang nalika iku diega pindah ana ing tim Juventus lan ana ing debute Özil bisa menangke tetandhingan mungsuh Bayern Leverkusen kanthi asil 1-0 ana ing DFB Pokal taun 2009. Sadawané ana ing Werder Bremen Ozil wis mènèhi 16 assist ana ing mangsa 2009 lan ngawa dampak kang positif kanggo tim Weder Bremen.

 Real Madrid 

Sawisé main ana ing piala donya 2010 klub bal-balan saka nagara spanyol Real Madrid kepincut karo permainane Özil. Banjur Madrid bisa mboyong Özil karo kompensasi kang gedhé ya iku € 15,000,000.

Cathetan suku

Pranala njaba 
 On 8 October 2008 IMScouting.com has selected Mesut Özil as "Player to Watch" 
 Situs resmi 
 Profile at Kicker.de 
 Career stats at Fussballdaten.de 
 Profile at Transfermarkt.de 
 Mesut Özil: Pemuda Sopan Berambut Jabrik

Lair 1988
Wong urip
Pamain bal-balan Jerman
Pamain bal-balan internasional Jerman
Pamain bal-balan internasional kanoman Jerman
Pamain tengah bal-balan
Pamain bal-balan èkspatriat Jerman
Pamain Real Madrid CF
Pamain Bundesliga
Pamain Bèker Donya FIFA 2010
Pamain Bèker Éropah UEFA 2012
Pamain Bèker Donya FIFA 2014
Pamain Bèker Éropah UEFA 2016
Pamain njuwarani Bèker Donya FIFA
Pamain bal-balan èkspatriat ing Spanyol
Èkspatriat Jerman ing Spanyol
Pamain bal-balan
Casey Stoner () ya iku salah siji pembalap MotoGP saka Australia. Saiki Stoner mèlu ing tim Repsol Honda. Stoner miwiti mèlu balap motor dadi pambalap wild card ing Sirkuit Donington Park, nalika GP Inggris kelas 125cc taun 2001. Sawisé mbalap ana ing kelas 125cc lan 250cc, Stoner banjur mlebu ana ing kelas MotoGP nalika taun 2006 lan lumebu tim LCR Honda. Puncak karire ya iku taun 2007 nalika Stoner ing tim Ducati Marlboro lan bisa dadi juwara donya sing pisanan. Sawisé dadi juara donya taun 2007 banjur ana ing yaun 2008, Stoner olèh kanugrahan gelar Young Australian of the Year kang diwenehke déning pamaréntah Australia.

Pribadi 
Casey Stoner ya iku putra nomer loro saka pasangan Colin Stoner lan Bronwyn. Casey nduwé mbakyu kang jenengé Kelly Stoner kang uga nduwé kasenengan lan kerep mèlu balapan montor amatir. Wiwit cilik, Stoner wis biyasa karo sing jenenge pit montor. Pit montor pisanan kang diduweni dicoba nalika umur 4 taun sawisé diajari déning kangmase.

Kulawarga lan kanca 

Casey Stoner ketemu karo Adriana Tuchyna, kang asalé saka Adelaide nalika balapan MotoGP Australia 2003. Nalika iku Stoner mènèhi tanda tangane ana ing wetengé Adriana. Suwening-suwé Stoner lan Adriana bangun bale wisma bebarengan, lan saiki diwènèhi momongan anak wadon siji. Lairé anaké Stoner jalari dhèwèké mutusaké pensiyun saka donyaning MotoGP jalaran rumangsa iku donya kang bebayani, apa manèh nalika iku sapepadha pembalap MotoGP ya iku Marco Simoncèli tiwas ing balapan sèri Malaysia. Stoner banjur ngumumaké yèn dhèwèke bakal pensiyun sawisè musim balap 2012.

Cathetan suku 

Pambalap MotoGP
Sajeroning fisika atom lan kimia kuantum, konfigurasi èlèktron iku susunan èlèktron-èlèktron ing siji atom, molekul, utawa struktur fisik liyané. Padha karo partikel èlemèntèr liyané, èlèktron patuh marang ukum mékanika kuantum lan nampilaké sipat-sipat bak-partikel lan bak-gelombang. Sacara formal, kaanan kuantum èlèktron tinamtu ditemtokaké déning fungsi gelombangé, yaiku s fungsi ruang lan wektu sing mawa aji komplèks. Miturut interpretasi mékanika kuantum Copenhagen, posisi siji èlèktron ora bisa ditemtokaké kajaba sawisé ana aksi pangukuran sing njalari supaya bisa didhetèksi. Probabilitas aksi pangukuran bakal ndhetèksi siji èlèktron ing titik tinamtu ing ruang yaiku proporsional marang kuadrat aji absolut fungsi gelombang ing titik mau.

Deleng uga 
 Tabel konfigurasi èlèktron atom
 Orbital atom
 Aras ènergi
 HOMO/LUMO
 Pwpaw perangkat lunak kanggo ngitung konfigurasi èlèktron

Cathetan suku lan rujukan

Pranala njaba 
 Simplified procedure for deriving electron configurations 
 What does an atom look like? Configuration in 3D
 Electronic configuration: periodicity from WebElements.com

Sipat kimia
Fisika atom
Fisika molekul
Kimia kuantum
Kimia téoritis
Èlèktron iku partikel subatomik kang mawa momotan négatif lan lumrahé ditulis minangka e-. Èlèktron ora duwé komponèn dhasar utawa substruktur apa-apa kang diweruhi, saéngga dipercaya minangka partikel èlemèntèr. Èlèktron duwé massa watara 1/1836 massa proton. Mometum sudut (spin) instrinsik èlèktron iku setengah aji intèger sajeroning ékan ħ, kang tegesé kalebu fermion. Antipartikel èlèktron kasebutake minangka positron, kang idhèntik karo èlèktron, kajaba mawa momotan positif. Nalika siji èlèktron tumbukan karo positron, kaloroné kamungkinan bisa silih hambur utawa musnah total, ngasilaké sepasang (utawa luwih) foton sinar gama. Èlèktron, kang kalebu sajeroning génerasi kulawarga partikel lepton peisanan, partisipasi sajeroning interaksi gravitasional, interaksi elektromagnètik lan interaksi lemah. Padha karo kabèh materi, èlèktron duwé sipat bak partikel lan bak gelombang (dualitas gelombang-partikel), saéngga bisa tumbukan karo partikel liya lan difraksi kaya cahya. Amarga èlèktron kalebu fermion, ora ana loro èlèktron kang bisa nglungguhi kaanan kuantum kang padha tegesé asas pengecualian Pauli.

Uga delengen 
 Modhèl Standar
 Proton
 Neutron

Pranala njaba 
 Particle Data Group

Cathetan suku

Rujukan 

Fisika partikel
Fisika atom
Kimiya
Elektron
Uwab (basa Indonésia: uwab) ya iku titik-titik banyu ing udara (kabut) sing karkondhènsasi. Kabut (fog) sakbeneré uga wujud méga (bas Indonésia: awan) sing ana ing lumahing bumi, sing ngandhut mayuta-yuta uwab utawa butiran banyu sing cilik bangetl. Fog dumadi saka titik banyu, nanging ing kondhisi tinamtu bisa dikanthèni kristal ès. Lumrahé, "kabut" (fog) didhèfinisi minangka kondhisi kanthi let pandeleng (basa Indonésia: jarak penglihatan) (visibility) kurang saka 200 m, lan "kabut kandel" (dense fog) ya iku kondhisi let pandeleng kurang sakai 50 m. 
Ing sagara, dhéfinisi mau béda. Fog ya iku kondhisi kanthi let pandeleng kurang saka 1000 m, lan dense fog iku kondhisi kanthi let pandeleng kurang saka 200 m.

Ana sawatara jiniskabut:
 kabut adveksi 
 kabut angin 
 kabut basah 
 kabut es 
 kabut lembah 
 kabut radiasi 
 kabut uwab 
 kabut udara tropis

Uga delengen 
 Uwab banyu
 Banyu

Pranala njaba 

Wujud banyu
Banyu
Oli utawa pelumas ya iku sawijining golongan dat kimia kang diasilaké saka olahan lenga bumi. Oli nduwéni wujud cuwèr. Oli lumrahé diwènèhaké ing antarané barang kang obah, gunané kanggo ngurangi gaya gèsèk supaya ora seret. Oli iku fraksi asil destilasi lenga patra kang duwé suhu 105-135 derajat celcius. Oli nduwéni fungsi dadi lapisan pelindhung kang misahaké loro lumah kang duwé gayutan. Lumrahé oli kasusun déning 90% lenga dhasar lan 10% dat tambahan. Oli kang paling kerep digunakaké ya iku oli mesin kang dianggo ing mesin pembakaran njero.

Kode SAE 
Salah sawijiné karakteristik oli bisa dideleng saka kenthelé oli. Kakenthelan bisa diarani vikositas. SAE utawa Society of Automotive Engineer ya iku lembaga standadisasi kaya ta ISO, DIN utawa JIS. Nanging SAE iku lembaga standardisasi mirunggan ing babagan otomotif. Vikositi ya iku kamampuan laju liquid. Ing Oli pelumas diarani lube oil grade. SAE nguji iki ing temperatur kang wis ditemtokaké saéngga dikenal anané oli multi grade 10W40,20W50, lan oli monograde kaya ta SAE 20, 40.

Vicosity Index utawa VI ya iku ékan kanggo ngukur oli bisa awét kenthel nalika ana ing temperatur kang dhuwur utawa cendhek. Sangsaya dhuwur aji VI, oli sangsaya bisa tetep kenthel ing temperatur kang dhuwur utawa cendhèk.
Kode SAE duwé teges tumrap oli utawa pelumas.
 Kenthele oli ngacu ing lembaga SAE miturut tabél SAE J 300 taun 1999.
 Ana kurang luwih 30 jinis kenthelé oli miturut SAE, jinis mau kaya ta SAE 40, SAE 10w, SAE 20w50,SAE 15w50, SAE 10w40,SAE 15w40.

Cathetan suku

Pranala njaba 
U.S. Army Corps of Engineers grease definition and application guide (PDF file)

New location: Navigate to USACE Home > [Publications] > [Engineer Manuals] > [EM 1110-2-1424 Lubricants and Hydraulic Fluids]
 U.S. Army Corps of Engineers grease definition and application guide (PDF file)
 The Grocer's Encyclopedia online.
 Interflon USA  "What is the difference between oil and grease?"

Lenga
Dat kimiya
Lenga patra
Oli
Guruh Soekarnoputra duwé jeneng dawa Muhammad Guruh Irianto Soekarnoputra ().
Guruh Soekarnoputra punika putra kang wuragil saka pasangan présidhèn sepisanan RI, Soekarno lan Fatmawati. Guruh iku adhik kandungé présidhèn kelima RI.

Profil 
Wiwit cilik, Guruh wis dilatih dadi penari kang trampil. Saliyané iku Guruh Soekarnoputra uga ngasah bakaté ing donyaning musik. Guruh nggawé grup kesenian Indonésia. Grup kesenian iku jenengé GSP Production (Gencar Semarak Perkasa). Sadurungé grup kesenian iki, Guruh Soekarnoputra uga nggawe Swara Mahardhika. Saliyané iku, Guruh uga tau nggawé grup musik kang jenengé Guruh Gipsy lan Gank Pengangsaan. Guruh Soekarnoputra nggawé grup musik iki bareng karo bareng karo Keenan Nasution, Abadi Soesman, lan Chrisye.

Guruh Soekarnoputra nikah karo Gusyenova Sabina Padmavati kang asalé saka nagara Uzbekistan. Guruh kalebu kluwargané Bung Karno. Guruh Soekarnoputra uga aktif ing donyaning pulitik Indonésia. Guruh tau dadi anggota DPR saka PDIP.

Filmografi 
 Misteri Hantu Selular (2011)

Penghargaan 

Tanggal 23 Maret 2011, bareng karo Perayaan Hari Musik Nasional, Guruh nampa Penghargaan Nugraha Bhakti Musik Indonésia (NBMI) saka Persatuan Artis Penyanyi, Pencipta Lagu, lan Penata Musik Rekaman Indonésia (PAPPRI).

Pranala njaba 
 Profil Guruh Soekarnoputra di TokohIndonésia.com

Cathetan suku 

Aktor Indonésia
Anggota DPR 2004-2009
Anggota DPR 2009-2014
Seniman Indonésia
Soekarno
Wong Jakarta
Tokoh PDIP
Selebriti-Politisi Indonésia
Lair 1953
Gelas ya iku piranti kanggo ngombé. Wujudé wangun tabung lan digawé saka bahan kaca, plastik lan aluminium..Wangun gelas miturut parkembangan jaman wujudé dirancang miturut kabutuhan lan duwé corak lan motif kang aneka warna. Ukuran gelas uga warna-warna miturut kabutuhan, ana kang gedhé ana kang cilik.

Sajarah 
Gelas wis digunakaké wiwit 300 SM,uga digunakaké nalika bangsa Mesir Kuno. Nalika jaman perunggu pucuké panah uga migunakaké gelas kang digawé saka bahan kang asalé saka gunung geni.

Pliny ngelaporaké ing abad pisanan pelaut Venesia kang ndarataké kapal ing salah sawijiné pulo nggawe tungku pangapean ing pinggir sagara kanggo ngurangi anyep lan peteng ing wayah wengi. Tungku perapian iki digawé ing sandhuwuré pasir nggunakaké soda abu. Esuke ing panggonan iku tinemu gumpalan bening. Saka iki dingerteni yèn soda lan pasir kang dipanasaké ing suhu kang dhuwur bisa nglebur dadi gelas. Déné unsur-unsur kang ana ing gumpalan bening iku ya iku silika oksida (SiO2), kalsium oksida (CaO) lan natrium oksida (Na2O).
Saka prosès iku tinemu yèn perapian ing sandhuwuré pasir putih akèh ngandhut kulit kerang, lan bongkahan soda abu, mulané bahan gelas kena digawé kanthi ngreakséké utawa nglebur bahan campuran pasir kang dadi sumber silika (SiO2), kulit kerang kang dadi sumber kapur utawa CaO, lan awu kayu utawa soda abu kang dadi sumber natrium utawa Na2O.

Kanthi dhasar penalitén iku, bangsa Asiria lan Mesir Kuno nggawé gelas saka pasir kuarsa, kulit kerang lan arang kayu. Nanging gelas kang diasilaké kenthel banget saéngga angél diwangun kanthi cara disebul, saéngga mung minangka nggawé manik-manik utawa gelang kanggo rerenggan. Saka iki banjur dingerténi yèn arang kayu kang digunanaké ngandhut unsur kalium oksida utawa K20 dudu natrium oksida (Na2O).

Cathetan suku 

 
Optika
Panas panguwaban utawa kalor penguwaban, utawa luwih pepak owah-owahan entalpi panguwaban standar, ΔvHo, iku ènèrgi sing dibutuhaké kanggo ngowahi siji kuantitas dat dadi gas. Ènèrgi iki diukur ing titik didih dat lan sendyan ajiné racaké dikorèksi menyang 298 K, korèksi iki silik lan kerep luwih cilik tinimbang deviasi standar aji kaukur. Ajiné biyasa dinyatakaké sajeroning kJ/mol, sanadyan bisa uga sajeroning kJ/kg, kkal/mol, kal/g lan Btu/lb.

Aji kalor ing èlemèn kapilih

Èlemèn 
Enthalpi panguwaban saka sawatara èlemèn ing kJ/mol, diukur ing titik umobé

Dat liya
Enthalpi panguwaban saka dat litané, diukur ing titik umob standardé:

Rujukan 

 Sears, Zemansky et. al., University Physics, Addison-Wessley Publishing Company, Sixth ed., 1982, ISBN 0-201-07199-1

Sifat kimia
Termodinamika
Universal Serial Bus (USB) iku siji spésifikasi kanggo nganakaké komunikasi antara peralatan lan host controller (racaké wujud personal komputer), kang wis nggantèkaké  warna-warna antarmuka kang ana sadurungé kaya ta serial lan parallel port.

USB bisa ngubungaké piranti-piranti komputer kaya mouse, keyboard, kodhak digital, printer, médhia player, flash drive, Network Adapter, lan cakram external hard drive. Tumrap piranti-piranti mau, USB wis dadi sarana penghubung standar.

Rujukan

Pranala njaba 

 USB official website (USB Implementers Forum, Inc.)
 USB specifications and other documents
 Atmel AVR USBasp USB Port Programmer
 Intel Universal Host Controller Interface (UHCI)
 USB 3.0 Standard-A, Standard-B, Powered-B connectors pinouts
 

1996 introductions